Porijeklo, rođenje na području Republike Hrvatske, prirođenje - tzv. naturalizacija (brak sa hrvatskim državljaninom, pripadnost hrvatskom narodu, osoba posebnog interesa za Republiku Hrvatsku itd.), međunarodni ugovori - ovo je osnovna podjela prava na hrvatsko državljanstvo prema važećem Zakonu o hrvatskom državljanstvu.
Od velike je važnosti utvrditi po kojoj osnovi da aplicirate za stjecanje hrvatskog državljanstva, da li je to po članku 4., 5., 16. ili nekoj drugoj osnovi. Jednom kada to definirate i predate zahtjev, povratka na staro nema. Istraživanje možete provesti i sami, jer je Zakon o hrvatskom državljanstvu poprilično jasan, te je samo pitanje težine vašeg slučaja i same kategorije izvedivosti.